พระราชกฤษฎีกากำหนดเขตที่ดินในท้องที่ตำบลบ้านพราน อำเภอแสวงหา และตำบลรำมะสัก ตำบลหนองแม่ไก่ ตำบลยางซ้าย อำเภอโพธิ์ทอง จังหวัดอ่างทอง ให้เป็นเขตโครงการจัดรูปที่ดิน พ.ศ. 2523
พระราชกฤษฎีกา
กำหนดเขตที่ดินในท้องที่ตำบลบ้านพราน
อำเภอแสวงหา
และตำบลรำมะสัก
ตำบลหนองแม่ไก่ ตำบลยางซ้าย อำเภอโพธิ์ทอง
จังหวัดอ่างทอง
ให้เป็นเขตโครงการจัดรูปที่ดิน
พ.ศ.
๒๕๒๓
 

ภูมิพลอดุลยเดช
ป.ร.
ให้ไว้
ณ วันที่ ๑๒ กันยายน พ.ศ. ๒๕๒๓
เป็นปีที่
๓๕ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน
ในท้องที่ตำบลบ้านพราน อำเภอแสวง และตำบลรำมะสัก ตำบลหนองแม่ไก่ ตำบลยางซ้าย
อำเภอโพธิ์ทอง จังหวัดอ่างทอง หาให้เป็นเขตโครงการจัดรูปที่ดิน

อาศัยอำนาจตามความในมาตรา ๑๕๙
ของรัฐธรรมนูญแห่งราชอาณาจักรไทย และมาตรา ๒๔
แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลบ้านพราน
อำเภอแสวง และตำบลรำมะสัก ตำบลหนองแม่ไก่ ตำบลยางซ้าย อำเภอโพธิ์ทอง
จังหวัดอ่างทอง ให้เป็นเขตโครงการจัดรูปที่ดิน พ.ศ. ๒๕๒๓

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้ที่ดินในเขตท้องที่ตำบลบ้านพราน
อำเภอแสวง และตำบลรำมะสัก ตำบลหนองแม่ไก่ ตำบลยางซ้าย อำเภอโพธิ์ทอง
จังหวัดอ่างทอง ภายในแนวเขตตามแผนที่ท้ายพระราชกฤษฎีกานี้
ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้
เป็นเขตโครงการจัดรูปที่ดิน

มาตรา ๔
ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก
ป. ติณสูลานนท์
นายกรัฐมนตรี
[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดิน
ในท้องที่ตำบลบ้านพราน อำเภอแสวง และตำบลรำมะสัก ตำบลหนองแม่ไก่ ตำบลยางซ้าย
อำเภอโพธิ์ทอง จังหวัดอ่างทอง ให้เป็นเขตโครงการจัดรูปที่ดิน พ.ศ. ๒๕๒๓
๒.
บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลบ้านพราน
อำเภอแสวง และตำบลรำมะสัก ตำบลหนองแม่ไก่ ตำบลยางซ้าย อำเภอโพธิ์ทอง
จังหวัดอ่างทอง ให้เป็นเขตโครงการจัดรูปที่ดิน พ.ศ. ๒๕๒๓

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากทางราชการได้ดำเนินการสำรวจที่ดินเพื่อจัดรูปที่ดินเพื่อเกษตรกรรมในท้องที่ตำบลบ้านพราน
อำเภอแสวง และตำบลรำมะสัก ตำบลหนองแม่ไก่ ตำบลยางซ้าย อำเภอโพธิ์ทอง
จังหวัดอ่างทอง และได้สอบถามความสมัครใจจากเจ้าของที่ดินแล้ว
ซึ่งเจ้าของที่ดินมีจำนวนเกินกึ่งหนึ่งของบรรดาเจ้าของที่ดินทั้งหมดได้ยินยอมให้ทางราชการจัดรูปที่ดินได้เห็นสมควรกำหนดบริเวณท้องที่ดังกล่าวเป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้ขึ้น



























ศิรวัชร์/จัดทำ
๒
มิถุนายน ๒๕๖๐


[๑]
ราชกิจจานุเบกษา เล่ม ๙๗/ตอนที่ ๑๔๘/ฉบับพิเศษ หน้า ๕/๒๔ กันยายน ๒๕๒๓